**Căruciorul cu rotile**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

America nu se dezminte.

Ea, tocmai în aceste zile,

Ne mai trimite-un preşedinte,

În căruciorul cu rotile.

Prin orizonturi numai ţinte,

În voie mişună reptile,

Şi iarăşi e-un fior fierbinte

În graniţele inutile.

Din lacrimile fostei mile,

Mai strigă ruşii: înainte!

De Yalta tragicelor file,

Ne-aducem iarăşi, toţi, aminte.

Şi, sub căruţul cu rotile,

Se scoală morţii din morminte.